毛骨悚然

令人毛骨悚然係一種因為「好似有危險，但又唔係明確噉有危險」而有嘅令人不安嘅特性。毛骨悚然可以話係相對於驚－驚係對明顯危險嘅嘢而有嘅反應，會令人為咗應對危險而走佬或者進入戰鬥狀態，而毛骨悚然呢種感受係「望落好似有啲危險」，但未至於令人即場要進入「戰鬥定逃走」嘅狀態。

舉個例說明，想像
一個人俾人攞把槍指住佢。呢種情況下個人通常會驚，因為把槍明顯有危險性。相比之下，
一個人俾人跟蹤，而且嗰個人粒聲都唔出，被跟蹤嗰個人唔知跟蹤佢嗰個人想做乜。呢種情況下被跟蹤嗰個人好多時會覺得毛骨悚然，但唔會即刻想進入戰鬥定逃走嘅狀態，因為跟蹤佢嗰個人可能有惡意，但佢又唔知嗰個人嘅意圖。
毛骨悚然呢家嘢有些少主觀性，而且可能受文化影響。

驚
恐怖谷
起雞皮
戰鬥定逃走，驚會令人進入呢種狀態，而毛骨悚然會令人想進入呢種狀態但未至於即刻進入。
Creepypasta

攷 

情感